CELEX: 32009D0954
Language: da
Date: 2009-11-30 00:00:00
Title: 2009/954/EF: Rådets afgørelse af 30. november 2009 om Det Europæiske Fællesskabs undertegnelse og indgåelse af kommissoriet for det internationale partnerskab for samarbejde om energieffektivitet (IPEEC) og memorandummet vedrørende Det Internationale Energiagenturs varetagelse af sekretariatet for det internationale partnerskab for samarbejde om energieffektivitet

16.12.2009   
            
            
               DA
            
            
               Den Europæiske Unions Tidende
            
            
               L 330/37
            
         
      RÅDETS AFGØRELSE
   
   af 30. november 2009
   om Det Europæiske Fællesskabs undertegnelse og indgåelse af kommissoriet for det internationale partnerskab for samarbejde om energieffektivitet (IPEEC) og memorandummet vedrørende Det Internationale Energiagenturs varetagelse af sekretariatet for det internationale partnerskab for samarbejde om energieffektivitet
   (2009/954/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 175, stk. 1, og artikel 300, stk. 2, første afsnit, og stk. 3, første afsnit,
   under henvisning til forslag fra Kommissionen,
   under henvisning til udtalelse fra Europa-Parlamentet (1), og
   ud fra følgende betragtninger:
   
               (1)
            
            
               På Europa-Kommissionens initiativ besluttede G8-medlemmerne, Kina, Indien, Sydkorea og Kommissionen i juni 2008 at oprette et internationalt partnerskab for samarbejde om energieffektivitet (IPEEC), som skal fremme tiltag, som øger energieffektiviteten. IPEEC vil være et forum for drøftelser, konsultation og informationsudveksling. IPEEC er åbent for andre lande og mellemstatslige organisationer.
            
         
               (2)
            
            
               Den 24. maj 2009 blev kommissoriet for det internationale partnerskab for samarbejde om energieffektivitet, i det følgende benævnt »kommissoriet«, undertegnet i Rom af to stater, herunder fire medlemsstater af Det Europæiske Fællesskab.
            
         
               (3)
            
            
               Kommissoriet beskriver IPEEC's samarbejdsaktiviteter, fastlægger dets organisation, fastlægger kriterierne for eventuelle nye medlemmer og indeholder bestemmelser om bl.a. finansiering af partnerskabet og intellektuelle ejendomsrettigheder.
            
         
               (4)
            
            
               Ifølge punkt 4.2 i kommissoriet er IPEEC åbent for mellemstatslige organisationer, hvis medlemskab er betinget af undertegnelsen af kommissoriet.
            
         
               (5)
            
            
               IPEEC's administrative opgaver forvaltes bedst ved oprettelse af et sekretariat. Henholdsvis den 24. maj 2009 og den 22. juni 2009 undertegnede tolv stater, herunder fire medlemsstater i Det Europæiske Fællesskab, i Rom et memorandum vedrørende Det Internationale Energiagenturs varetagelse af sekretariatet for IPEEC, i det følgende benævnt »memorandummet«. IEA undertegnede den 18. juni 2009.
            
         
               (6)
            
            
               Memorandummet beskriver de generelle principper vedrørende tilrettelæggelsen af sekretariatet og indeholder bestemmelser om personale og ansættelse i sekretariatet, samt om finansiering og budgetprocedurer.
            
         
               (7)
            
            
               Ifølge punkt 16 i memorandummet skal alle mellemstatslige organisationer, der ønsker at blive medlem af IPEEC, undertegne memorandummet.
            
         
               (8)
            
            
               Det er hensigtsmæssigt for Det Europæiske Fællesskab at undertegne kommissoriet og memorandummet.
            
         
               (9)
            
            
               Det Europæiske Fællesskab bør betale et bidrag til IPEEC for administrative udgifter —
            
         TRUFFET FØLGENDE AFGØRELSE:
   Artikel 1
   1.   Kommissoriet for det internationale partnerskab for samarbejde om energieffektivitet (IPEEC), som er vedlagt denne afgørelse som bilag I, godkendes hermed på Det Europæiske Fællesskabs vegne.
   2.   Memorandummet vedrørende Det Internationale Energiagenturs varetagelse af sekretariatet for det internationale partnerskab for samarbejde om energieffektivitet, som er vedlagt denne afgørelse som bilag II, godkendes hermed på Det Europæiske Fællesskabs vegne.
   Artikel 2
   Formanden for Rådet bemyndiges til at udpege den (de) person(er), der er beføjet til på Det Europæiske Fællesskabs vegne og med bindende virkning for Fællesskabet at undertegne:
   
               —
            
            
               kommissoriet for det internationale partnerskab for samarbejde om energieffektivitet (IPEEC) og
            
         
               —
            
            
               memorandummet vedrørende Det Internationale Energiagenturs varetagelse af sekretariatet for det internationale partnerskab for samarbejde om energieffektivitet.
            
         
      Udfærdiget i Bruxelles, den 30. november 2009.
      
         
            På Rådets vegne
         
         S. O. LITTORIN
         
         
            Formand
         
      
   
   
      (1)  EP's udtalelse blev vedtaget den 26. november 2009, endnu ikke offentliggjort i EUT.
   
      BILAG I
      
         KOMMISSORIUM FOR DET INTERNATIONALE PARTNERSKAB FOR SAMARBEJDE OM ENERGIEFFEKTIVITET
      
      Undertegnede nationale regeringsinstanser (kollektivt betegnet »medlemmerne«) fastlægger følgende kommissorium for det internationale partnerskab for samarbejde om energieffektivitet (IPEEC), som danner rammen om internationalt samarbejde om energieffektivitet med henblik på at støtte et fleksibelt og produktivt internationalt samarbejde om at fremme energieffektivitet og energibesparelser. IPEEC vil udveksle synspunkter og søge samarbejde med andre internationale organisationer og organer for at opnå synergier og undgå dobbeltarbejde.
      1.   Formålet med IPEEC
      
      IPEEC's formål er at fremme foranstaltninger, som fører til større energieffektivitet. Medlemmerne kan vælge at træffe sådanne foranstaltninger frivilligt, når de mener, de indebærer en merværdi for dem selv under hensyntagen til deres økonomiske og teknologiske forhold og andre omstændigheder. IPEEC fremmer energieffektivitet på verdensplan ved at danne rammerne om et forum på højt plan for drøftelser, samråd og udveksling af oplysninger. Det hverken udvikler eller vedtager standarder eller effektivitetsmål for sine medlemmer.
      2.   IPEEC's samarbejdsaktiviteter
      
      
                  2.1.
               
               
                  IPEEC kan gennemføre samarbejdsaktiviteter mellem medlemmerne på følgende områder:
               
            
                  2.1.1.
               
               
                  støtte til medlemmernes igangværende arbejde for at fremme energieffektivitet, herunder udvikling af nationalt fastlagte indikatorer for energieffektivitet, indsamling af forskellige former for bedste praksis og styrkelse af nationale bestræbelser for at indsamle data
               
            
                  2.1.2.
               
               
                  udveksling af oplysninger om foranstaltninger, som i væsentlig grad kan forbedre energieffektiviteten på sektorniveau og tværsektorielt niveau, som f.eks., men ikke kun: standarder/koder/normer og mærker for bygninger, energiforbrugende produkter og tjenester med henblik på at fremskynde, at de forskellige former for bedste praksis trænger ind på markedet under hensyntagen til forholdene hos de enkelte medlemmer; metoder for energimåling, revision og kontrolprocedurer, certificeringsprotokoller og andre instrumenter til at opnå optimal energieffektivitet i løbet af bygningers, industriprocessers og relevante produkters, anordningers og udstyrs levetid; rammer og redskaber til finansiering af energieffektivitetsforanstaltninger og fastlæggelse af principper med henblik på at tilskynde til investeringer i energieffektivitet; politikker for offentlige indkøb, hvor der tilskyndes til anvendelse af energieffektive produkter, tjenester og teknologier; programmer, der støtter de offentlige institutioner med at blive mere effektive i deres køb og anvendelse af bygninger, køretøjer, produkter og tjenester; aktiviteter for at bevidstgøre forbrugere og interesserede parter gennem udbredelse af klar, troværdig og tilgængelig information om energieffektivitet for at gøre det muligt for dem at træffe velfunderede beslutninger; retningslinjer for bedste praksis til at evaluere effektiviteten af energieffektivitetspolitikker og –foranstaltninger; offentligt-privat samarbejde for at fremme udvikling, forskning, markedsføring og anvendelse af energieffektiv teknologi med sigte på at fremskynde anvendelsen, udbredelsen og overførslen af sådanne teknologier; samt tiltag for at fremskynde udbredelse og overførsel af forskellige former for bedste praksis og effektive teknologier og kapacitetsopbygning i udviklingslandene;
               
            
                  2.1.3.
               
               
                  udvikling af offentlige-private partnerskaber for at forbedre energieffektiviteten i og mellem centrale energiforbrugende sektorer på grundlag af relevante initiativer;
               
            
                  2.1.4.
               
               
                  fælles forskning i og udvikling af vigtig energieffektivitetsteknologi, specielt til anvendelse af medlemmerne;
               
            
                  2.1.5.
               
               
                  fremme af udbredelsen af energirelaterede produkter og tjenester, der bidrager til at øge energieffektiviteten; og
               
            
                  2.1.6.
               
               
                  andre aktiviteter, der bidrager til at nå IPEEC's mål, som fastlægges i fællesskab af medlemmerne.
               
            3.   IPEEC's organisation
      
      
                  3.1.
               
               
                  Medlemmerne etablerer hermed et politisk udvalg bestående af en repræsentant på højt niveau fra hvert medlem og et forretningsudvalg bestående af en repræsentant på mellemniveau fra hvert medlem.
               
            
                  3.2.
               
               
                  Det politiske udvalg skal styre IPEEC's overordnede rammer og politikker, herunder finansielle ordninger og overvågning af arbejdsgruppernes fremskridt og af arbejdet i forretningsudvalget og sekretariatet, og vejlede forretningsudvalget. Det politiske udvalg bør mødes mindst én gang om året på de tidspunkter og steder, som medlemmerne fastlægger.
               
            
                  3.3.
               
               
                  Forretningsudvalget skal overvåge tilrettelæggelsen af de årlige møder i det politiske udvalg, gennemgå og vedtage arbejdsprogrammet og budgettet for hvert år, behandle anmodninger om medlemskab, vejlede og overvåge arbejdet i sekretariatet og udarbejde forslag til arbejdsgrupperne og gennemgå disses arbejde. Forretningsudvalget bør mødes mindst to gange om året på de tidspunkter og steder, som det selv fastlægger.
               
            
                  3.4.
               
               
                  Det politiske udvalg og forretningsudvalget bør træffe beslutninger på grundlag af konsensus, medmindre andet er fastlagt.
               
            
                  3.5.
               
               
                  Forretningsudvalget kan godkende nedsættelsen af arbejdsgrupper bestående af repræsentanter for nogle eller alle medlemmer til at arbejde på individuelle projekter, hvis der er behov herfor.
               
            
                  3.6.
               
               
                  En repræsentant fra hver arbejdsgruppe, som udvælges af gruppen, bør efter anmodning skriftligt eller mundtligt rapportere, hvilke fremskridt der gøres med projektet, til forretningsudvalget. Arbejdsgrupperne bør mødes så tit som muligt for at gennemgå fremskridtene med deres respektive aktiviteter, identificere lovende retninger for deres fremtidige arbejde og udarbejde anbefalinger til forretningsudvalget og det politiske udvalg om foranstaltninger, der er behov for.
               
            
                  3.7.
               
               
                  Det politiske udvalg og forretningsudvalget bør hver især blandt deres medlemmer udvælge en formand og en eller flere næstformænd for en periode på to år.
               
            
                  3.8.
               
               
                  IPEEC kan holde møder på ministerniveau, når det er nødvendigt. På ministermøderne gennemgås fremskridtene i IPEEC-samarbejdet, og der udstikkes overordnede retningslinjer for prioriteringerne for det fremtidige arbejde.
               
            
                  3.9.
               
               
                  Den overordnede koordinator for IPEEC's meddelelser og aktiviteter er IPEEC-sekretariatet. Sekretariatets opgaver er følgende: 1) at organisere møderne i det politiske udvalg og forretningsudvalget; 2) at arrangere særlige aktiviteter som f.eks. telekonferencer og workshopper; 3) at modtage nye anmodninger om medlemskab og fremsende dem til forretningsudvalget; 4) at koordinere meddelelser vedrørende IPEEC's aktiviteter og deres status, herunder oprettelse og ajourføring af et websted for IPEEC; 5) at fungere som IPEEC's clearing house for information; 6) at arkivere dokumenter for det politiske udvalg og forretningsudvalget; (7) at udarbejde en årlig rapport med en oversigt fra forretningsudvalget; og 8) at varetage andre opgaver efter forretningsudvalgets instrukser. Sekretariatets opgaver er administrative.
               
            
                  3.10.
               
               
                  Der oprettes et særligt sekretariat til at sikre, at IPEEC-aktiviteterne er bæredygtige og sammenhængende. IPEEC-sekretariatet vil blive etableret hos Det Internationale Energiagentur (IEA), således at IPEEC fuldt ud kan udnytte IEA's viden, erfaringer og kapacitet. Sekretariatet vil være åbent for deltagelse for alle IPEEC's medlemmer. Det skal referere til og modtage vejledning fra forretningsudvalget. Sekretariatet opretholdes af frivillige bidrag (finansielle eller andre ydelser) fra alle medlemmerne.
               
            
                  3.11.
               
               
                  Foruden det personale, der ansættes af sekretariatet, kan sekretariatet, hvis forretningsudvalget beslutter det, gøre brug af tjenester udført af personale, som medlemmerne har ansat og stiller til rådighed for sekretariatet. Dette personale skal aflønnes af deres respektive arbejdsgivere og fortsat være underlagt arbejdsgivernes ansættelsesvilkår.
               
            
                  3.12.
               
               
                  Hvert medlem bør fastlægge arten af sin deltagelse i IPEEC's aktiviteter.
               
            4.   Medlemskab
      
      
                  4.1.
               
               
                  Dette kommissorium, som er af administrativ art, skaber ikke nogen juridisk bindende forpligtelser mellem eller blandt medlemmerne. Hvert medlem bør udøve de aktiviteter, der er omhandlet i dette kommissorium, i overensstemmelse med de love og forskrifter, det er underlagt, og internationale aftaler, i hvilke det selv eller dets regering er part, inden for rammerne af de respektive budgetbevillinger.
               
            
                  4.2.
               
               
                  IPEEC er åbent for andre nationale regeringsinstanser og mellemstatslige organisationer. Beslutningerne om deres medlemskab træffes af det politiske udvalg ved konsensus. Medlemskab af IPEEC er betinget af undertegnelsen af kommissoriet for IPEEC. Medlemmernes lande er opført i bilag A. Bilag A kan modificeres på basis af konsensus i det politiske udvalg.
               
            
                  4.3.
               
               
                  Efter opfordring fra forretningsudvalget kan tekniske og andre eksperter både fra medlemmerne og udefra deltage i arbejdsgrupper.
               
            5.   Finansiering
      
      
                  5.1.
               
               
                  Med forbehold af bestemmelserne i punkt 3.11 kan hvert medlem bidrage med midler eller andre ressourcer til IPEEC i overensstemmelse med de love, forskrifter og politikker, der gælder for det pågældende medlem. Hver arbejdsgruppe finansieres af de medlemmer, der deltager i den pågældende arbejdsgruppe, i overensstemmelse med de love, forskrifter og politikker, der gælder for de enkelte deltagende medlemmer.
               
            
                  5.2.
               
               
                  Hvert medlem afholder følgende udgifter til møderne i det politiske udvalg, forretningsudvalget og dets arbejdsgrupper:
                  
                              —
                           
                           
                              rejse- og opholdsudgifter for medlemmets repræsentanter,
                           
                        
                              —
                           
                           
                              udgifter til logi for medlemmets repræsentanter og
                           
                        
                              —
                           
                           
                              andre udgifter i tilknytning hertil.
                           
                        
            
                  5.3.
               
               
                  Forud for vedtagelsen af arbejdsprogrammet og budgettet for hvert år opfordres hvert medlem til at angive sit bidrag til IPEEC.
               
            
                  5.4.
               
               
                  Dette kommissorium skaber ikke nogen materiel eller processuel rettighed eller fordel, som kan håndhæves ved lov eller i kraft af princippet om ret og rimelighed mod medlemmerne, deres embedsmænd eller ansatte eller nogen anden person. Intet medlem bør fremsætte krav om kompensation til et andet medlem for aktiviteter, som det udfører inden for rammerne af dette kommissorium. Dette kommissorium skaber ingen forpligtelse og finder ikke anvendelse på andre personer end medlemmerne.
               
            6.   Åben forskning og intellektuel ejendomsret
      
      
                  6.1.
               
               
                  Den intellektuelle ejendom, som IPEEC, bortset fra arbejdsgrupperne, skaber, bør være åben og til rådighed for alle, medmindre forretningsudvalget træffer en anden afgørelse.
               
            
                  6.2.
               
               
                  Intellektuel ejendom, der skabes eller fremkommer under gennemførelsen af projekter under arbejdsgrupperne, bør omfattes af en passende og effektiv beskyttelse. Der bør fastsættes bestemmelser om tildelingen af rettigheder til sådan intellektuel ejendom og behandlingen af ejendomsretlige oplysninger i specifikke gennemførelsesaftaler mellem eller blandt de berørte medlemmer.
               
            7.   Ikrafttræden, forlængelse, ændring, udtræden og afbrydelse
      
      
                  7.1.
               
               
                  Dette kommissorium starter den 24. maj 2009 og gælder i 10 år, medmindre det forlænges eller afbrydes af medlemmerne.
               
            
                  7.2.
               
               
                  Kommissoriet kan til enhver tid ændres skriftligt, hvis der er konsensus mellem medlemmerne.
               
            
                  7.3.
               
               
                  Ethvert medlem kan træde ud af IPEEC. Medlemmet bør bestræbe sig på at give de andre medlemmer skriftlig meddelelse herom senest 90 dage før dets forudsete udtræden.
               
            Bilag A: Den Føderative Republik Brasilien, Canada, Folkerepublikken Kina, Frankrig, Tyskland, Italien, Japan, Republikken Korea, Mexico, Den Russiske Føderation, Det Forenede Kongerige, Amerikas Forenede Stater
      KOMMISSORIUM FOR DET INTERNATIONALE PARTNERSKAB FOR SAMARBEJDE OM ENERGIEFFEKTIVITET
      (underskrift)
      Edison LΟΒΑΟ
      Mine- og energiminister, Den Føderative Republik Brasilien
      Dato: den 24. maj 2009.
      KOMMISSORIUM FOR DET INTERNATIONALE PARTNERSKAB FOR SAMARBEJDE OM ENERGIEFFEKTIVITET
      (underskrift)
      Cassie DOYLE
      Viceminister for naturressourcer, Canada
      Dato: den 24. maj 2009.
      KOMMISSORIUM FOR DET INTERNATIONALE PARTNERSKAB FOR SAMARBEJDE OM ENERGIEFFEKTIVITET
      (underskrift)
      XIE Ji
      Repræsentant for kommissionen for national udvikling og reform, Folkerepublikken Kina
      Dato: den 24. maj 2009.
      KOMMISSORIUM FOR DET INTERNATIONALE PARTNERSKAB FOR SAMARBEJDE OM ENERGIEFFEKTIVITET
      (underskrift)
      Jean-Louis BORLOO
      Ministre d'État, minister for økologi, energi, bæredygtig udvikling og fysisk planlægning, Frankrig
      Dato: den 24. maj 2009.
      KOMMISSORIUM FOR DET INTERNATIONALE PARTNERSKAB FOR SAMARBEJDE OM ENERGIEFFEKTIVITET
      (underskrift)
      Bernd PFAFFENBACH
      Statssekretær, Forbundsministeriet for Økonomi og Teknologi, Tyskland
      Dato: den 24. maj 2009.
      KOMMISSORIUM FOR DET INTERNATIONALE PARTNERSKAB FOR SAMARBEJDE OM ENERGIEFFEKTIVITET
      (underskrift)
      Claudio SCAJOLA
      Minister for økonomisk udvikling, Italien
      Dato: den 24. maj 2009.
      KOMMISSORIUM FOR DET INTERNATIONALE PARTNERSKAB FOR SAMARBEJDE OM ENERGIEFFEKTIVITET
      (underskrift)
      Toshihiro NIKAI
      Minister for økonomi, handel og industri, Japan
      Dato: den 24. maj 2009.
      KOMMISSORIUM FOR DET INTERNATIONALE PARTNERSKAB FOR SAMARBEJDE OM ENERGIEFFEKTIVITET
      (underskrift)
      Young Hak KIM
      Repræsentant for ministeriet for vidensøkonomi, Korea
      Dato: den 24. maj 2009.
      KOMMISSORIUM FOR DET INTERNATIONALE PARTNERSKAB FOR SAMARBEJDE OM ENERGIEFFEKTIVITET
      (underskrift)
      Georgina KESSEL MARTINEZ
      Energiminister, Mexico
      Dato: den 24. maj 2009.
      KOMMISSORIUM FOR DET INTERNATIONALE PARTNERSKAB FOR SAMARBEJDE OM ENERGIEFFEKTIVITET
      (underskrift)
      Sergey SHMATKO
      Energiminister, Den Russiske Føderation
      Dato: den 24. maj 2009.
      KOMMISSORIUM FOR DET INTERNATIONALE PARTNERSKAB FOR SAMARBEJDE OM ENERGIEFFEKTIVITET
      (underskrift)
      Ed MILIBAND
      Minister for energi og klimaændringer, Det Forenede Kongerige Storbritannien og Nordirland
      Dato: den 24. maj 2009.
      KOMMISSORIUM FOR DET INTERNATIONALE PARTNERSKAB FOR SAMARBEJDE OM ENERGIEFFEKTIVITET
      (underskrift)
      Steven CHU
      Energiminister, Amerikas Forenede Stater
      Dato: den 24. maj 2009.
      KOMMISSORIUM FOR DET INTERNATIONALE PARTNERSKAB FOR SAMARBEJDE OM ENERGIEFFEKTIVITET
      [Observatør]
      (underskrift)
      Andris PIEBALGS
      Kommissær med ansvar for energi, Europa-Kommissionen
      Dato: den 24. maj 2009.
   
   
      BILAG II
      
         MEMORANDUM VEDRØRENDE ETABLERINGEN AF SEKRETARIATET FOR DET INTERNATIONALE PARTNERSKAB FOR SAMARBEJDE OM ENERGIEFFEKTIVITET (IPEEC) HOS IEA
      
      Sekretariatet for Det Internationale Energiagentur (IEA) og de nationale regeringsinstanser og mellemstatslige myndigheder, som har undertegnet dette memorandum (kollektivt betegnet »IPEEC-medlemmerne«); som anerkender, at IPEEC-medlemmerne undertegnede kommissoriet for IPEEC den 24. maj 2009 (i det følgende benævnt »kommissoriet«); som noterer sig, at IPEEC er uafhængigt med hensyn til finansiering og arbejdsprogram; som erkender, at IPEEC's administrative funktioner bedst kan varetages gennem oprettelsen af et sekretariat (»IPEEC-sekretariatet«) samt eventuelle særlige enheder til brug for specifikke arbejdsgrupper; som tager i betragtning, at såvel IPEEC's som IEA's mål vil blive fremmet af mulighederne for gensidigt fordelagtigt netværksarbejde mellem IEA's sekretariat og IPEEC-sekretariatet; og som i den sammenhæng tager i betragtning, at der er behov for præcist at fastlægge, hvordan IPEEC-sekretariatet vil blive anbragt hos IEA,
      har besluttet følgende:
      
         Generelle principper
      
      
                  1.
               
               
                  IPEEC-sekretariatet vil fungere under forretningsudvalgets (som defineret i kommissoriet) materielle ledelse. IPEEC-sekretariatets arbejdsprogram fastlægges af forretningsudvalget.
               
            
                  2.
               
               
                  IPEEC-medlemmerne er indforstået med, at IEA ikke påtager sig noget finansielt ansvar med hensyn til IPEEC og IPEEC-sekretariatet. Medmindre IPEEC-medlemmerne træffer anden afgørelse, afholdes alle omkostninger til IPEEC-sekretariatets drift og personale, herunder omkostninger i forbindelse med ansættelsesophør, via de frivillige bidrag fra IPEEC-medlemmerne og/eller andre enheder, som godkendes af forretningsudvalget.
               
            
                  3.
               
               
                  Under forudsætning af at der er tilstrækkelige frivillige bidrag til rådighed, er det hensigten, at IPEEC-sekretariatet skal varetage de funktioner, der i kommissoriet er fastlagt for IPEEC-sekretariatet.
               
            
                  4.
               
               
                  IPEEC-sekretariatet eller en af dets enheder kan også varetage lignende funktioner for en bestemt arbejdsgruppe (som defineret i kommissoriet), såfremt der er tilstrækkelige frivillige bidrag hertil fra de IPEEC-medlemmer, som deltager i den pågældende arbejdsgruppe.
               
            
         Ansættelse og personale i IPEEC-sekretariatet
      
      
                  5.
               
               
                  Efter anmodning fra og i samråd med forretningsudvalget forventes IEA at foretage ansættelsen af personale til IPEEC-sekretariatet i overensstemmelse med de gældende IEA-regler og -procedurer på en sådan måde, at kandidaterne fra IPEEC-medlemmernes lande behandles lige.
               
            
                  6.
               
               
                  Efter anmodning fra forretningsudvalget og i overensstemmelse med forskrifterne i IEA's værtsland og de gældende IEA-regler og –procedurer kan IPEEC-sekretariatet acceptere enkeltpersoner, der udlånes af IPEEC-medlemmerne. Ethvert IPEEC-medlem, som udlåner en enkeltperson til IPEEC-sekretariatet, vil fortsat være ansvarligt for den pågældende persons løn og fordele, herunder eventuelt, men ikke nødvendigvis udelukkende, betaling for rejser og flytning til og fra IEA for den pågældende person, når denne starter og afslutter sit arbejde i IPEEC-sekretariatet. IEA og de øvrige IPEEC-medlemmer har ikke noget finansielt ansvar for sådanne omkostninger.
               
            
                  7.
               
               
                  Alt IPEEC's personale og enkeltpersoner, der udlånes fra IPEEC-medlemmerne, arbejder udelukkende i IPEEC-sekretariatet. De må ikke udføre noget arbejde for IEA.
               
            
                  8.
               
               
                  Med forbehold af bestemmelserne i dette memorandum bør IEA sikre, at IPEEC-sekretariatet får stillet kontorlokaler til rådighed, som er udstyret efter IEA-standarderne. IPEEC-sekretariatets personale bør have adgang til de støttetjenester, som IEA yder sit eget personale, herunder eventuelt, men ikke nødvendigvis udelukkende, juridiske, personlige og finansielle tjenester, publikationer og medier, informationsteknologi, sikkerhed, rengøring og vedligeholdelse, tjenesterejseservice og benyttelse af mødelokaler.
               
            
         Finansiering og budgetprocedurer
      
      
                  9.
               
               
                  Det er hensigten, at IPEEC-sekretariatet og dets etablering hos IEA fuldt ud finansieres af frivillige bidrag fra IPEEC-medlemmerne og/eller andre enheder, som godkendes af forretningsudvalget. IPEEC-sekretariatets personaleantal og budget skal vedtages af forretningsudvalget i samråd med IEA's sekretariat.
               
            
                  10.
               
               
                  IPEEC-medlemmerne agter selv indbyrdes at beslutte beløbet og tidspunktet for deres eventuelle respektive finansielle bidrag. De noterer sig, at bidragene til støtte for IPEEC-sekretariatets etablering hos IEA skal betales til IEA i overensstemmelse med IEA's finansielle regler og procedurer for frivillige bidrag. IPEEC-medlemmerne opfordres til at benytte et standardbrev, som IEA giver dem, til at lette tilvejebringelsen af frivillige bidrag.
               
            
                  11.
               
               
                  Hvis IEA forudser, at IPEEC's udgifter vil overstige IPEEC-medlemmernes bidrag, bør IEA advare forretningsudvalget om, at bidragene synes at være utilstrækkelige til, at IPEEC-sekretariatet kan fortsætte sin planlagte drift. Forretningsudvalget bør vejlede IEA med henblik på at nedbringe udgifterne til IPEEC-sekretariatet og/eller tilvejebringe flere midler til IEA, således at IPEEC-sekretariatet råder over tilstrækkelige midler til at forsætte sin drift i IEA. Hvis IPEEC-medlemmerne ikke yder den fornødne vejledning og/eller tilstrækkelige ekstra midler, eller hvis IEA finder, at vejledningen er utilstrækkelig, kan IEA beslutte, at det ikke længere vil være vært for IPEEC-sekretariatet.
               
            
                  12.
               
               
                  Hvis de frivillige bidrag den 31. december i et givent år endnu ikke er opbrugt til IPEEC-sekretariatet, overføres de automatisk til det efterfølgende år i overensstemmelse med IEA's standardprocedurer, såfremt IEA fortsat er vært for IPEEC-sekretariatet i det efterfølgende år.
               
            
         Startdato, drift, ændring, videreførelse og ophør
      
      
                  13.
               
               
                  Aktiviteterne inden for rammerne af dette memorandum bør starte [dato]. Uanset ovenstående er IPEEC-medlemmerne indforstået med, at IPEEC-sekretariatet ikke forventes at starte sin drift, før IPEEC-medlemmernes frivillige bidrag er sikret med henblik på at finansiere IPEEC-sekretariatet frem til den 31. december 2010; IEA har anslået, at der er behov for 1,3 mio. EUR til dette formål.
               
            
                  14.
               
               
                  IEA's sekretariat og forretningsudvalget bør mødes så ofte, som det er nødvendigt for at drøfte spørgsmål vedrørende den praktiske gennemførelse og anvendelse af dette memorandum.
               
            
                  15.
               
               
                  Memorandummet kan ændres skriftligt, hvis der er konsensus mellem IEA og forretningsudvalget.
               
            
                  16.
               
               
                  Hvis der, efter at aktiviteterne er indledt, er en national regeringsinstans eller mellemstatslig organisation, som ønsker at blive medlem af IPEEC, vil den blive anmodet om at undertegne dette memorandum og blive defineret som et IPEEC-medlem i forbindelse med dette memorandum. Ethvert nyt IPEEC-medlem er berettiget til at have enkeltpersoner, som gør tjeneste i IPEEC-sekretariatet, jf. dog punkt 5 til 8.
               
            
                  17.
               
               
                  Dette memorandum kan bringes på et hvilket som helst tidspunkt bringes til ophør af IEA eller forretningsudvalget. De bør tilstræbe at give hinanden mindst 12 måneders skriftlig varsel herom.
               
            
                  18.
               
               
                  Når et IPEEC-medlem træder ud af IPEEC i overensstemmelse med kommissoriet, udgør det pågældende IPEEC-medlems meddelelse om udtræden af kommissoriet også en meddelelse om udtræden af dette memorandum. Uanset ovenstående bør IPEEC-medlemmerne sikre, at IPEEC-sekretariatet skriftligt underretter IEA straks efter modtagelsen af en meddelelse om udtræden. En IPEEC-deltager, som træder ud af IPEEC, modtager ikke nogen godtgørelse fra IEA for frivillige bidrag, som den måtte have ydet.
               
            
                  19.
               
               
                  Hvis forretningsudvalget og IEA ikke har besluttet at bringe aktiviteterne under dette memorandum til ophør før den 30. juni i et givent år, indleder IEA om fornødent en indkaldelse af bidrag gennem forretningsudvalget til alle IPEEC-medlemmerne for at søge at sikre, at IPEEC-sekretariatet vil have tilstrækkelige midler til rådighed i det efterfølgende kalenderår. Hvis IEA ikke har modtaget tilstrækkelige midler senest den 30. september i et givent år, kan IEA beslutte, at det ikke længere vil være vært for IPEEC-sekretariatet.
               
            
                  20.
               
               
                  Hvis dette memorandum ændres eller bringes til ophør, således at IPEEC-sekretariatet ikke længere er anbragt hos IEA, skal omkostningerne til at udskille det betalte personale i IPEEC-sekretariatet fra IEA samt alle andre direkte omkostninger i forbindelse med en korrekt afvikling af denne ordning afholdes fuldt ud af IPEEC-medlemmerne og/eller andre enheder, som godkendes af forretningsudvalget, og disse skal yde frivillige bidrag til IPEEC-sekretariatets budget i det omfang, der er nødvendigt, således som det er aftalt mellem IEA og forretningsudvalget; de pågældende bidrag ydes i overensstemmelse med de respektive IPEEC-medlemmers love og forskrifter. Hvis der er et overskud med hensyn til frivillige bidrag på det tidspunkt, hvor IPEEC-sekretariatet ikke længere er anbragt hos IEA, skal IEA tildele eventuelle ubrugte beløb til IPEEC-medlemmerne i forhold til deres respektive bidrag til det gældende budget. Dette punkt gælder også efter, at dette memorandum er bragt til ophør.
               
            
                  21.
               
               
                  Dette memorandum pålægger ikke og søger ikke at pålægge IPEEC-medlemmerne eller IEA nogen juridisk bindende tilsagn eller forpligtelser.
               
            MEMORANDUM VEDRØRENDE ETABLERINGEN AF SEKRETARIATET FOR DET INTERNATIONALE PARTNERSKAB FOR SAMARBEJDE OM ENERGIEFFEKTIVITET HOS IEA
      (underskrift)
      Richard H. JONES, ambassadør
      Repræsentant for Det Internationale Energiagentur
      Dato: den 18. juni 2009.
      MEMORANDUM VEDRØRENDE ETABLERINGEN AF SEKRETARIATET FOR DET INTERNATIONALE PARTNERSKAB FOR SAMARBEJDE OM ENERGIEFFEKTIVITET HOS IEA
      (underskrift)
      Andre CORREA DO LAGO
      Repræsentant for udenrigsministeriet, Den Føderative Republik Brasilien
      Dato: den 24. maj 2009.
      MEMORANDUM VEDRØRENDE ETABLERINGEN AF SEKRETARIATET FOR DET INTERNATIONALE PARTNERSKAB FOR SAMARBEJDE OM ENERGIEFFEKTIVITET HOS IEA
      (underskrift)
      Kevin STRINGER
      Repræsentant for naturressourcer, Canada
      Dato: den 24. maj 2009.
      MEMORANDUM VEDRØRENDE ETABLERINGEN AF SEKRETARIATET FOR DET INTERNATIONALE PARTNERSKAB FOR SAMARBEJDE OM ENERGIEFFEKTIVITET HOS IEA
      (underskrift)
      XIE Ji
      Repræsentant for kommissionen for national udvikling og reform, Folkerepublikken Kina
      Dato: den 24. maj 2009.
      MEMORANDUM VEDRØRENDE ETABLERINGEN AF SEKRETARIATET FOR DET INTERNATIONALE PARTNERSKAB FOR SAMARBEJDE OM ENERGIEFFEKTIVITET HOS IEA
      (underskrift)
      Pierre-Marie ABADIE
      Repræsentant for ministeriet for økologi, energi, bæredygtig udvikling og fysisk planlægning, Frankrig
      Dato: den 22. juni 2009.
      MEMORANDUM VEDRØRENDE ETABLERINGEN AF SEKRETARIATET FOR DET INTERNATIONALE PARTNERSKAB FOR SAMARBEJDE OM ENERGIEFFEKTIVITET HOS IEA
      (underskrift)
      Detlef DAUKE
      Repræsentant for Forbundsministeriet for Økonomi og Teknologi, Tyskland
      Dato: den 24. maj 2009.
      MEMORANDUM VEDRØRENDE ETABLERINGEN AF SEKRETARIATET FOR DET INTERNATIONALE PARTNERSKAB FOR SAMARBEJDE OM ENERGIEFFEKTIVITET HOS IEA
      (underskrift)
      Daniele MANCINI
      Repræsentant for ministeriet for økonomisk udvikling, Italien
      Dato: den 24. maj 2009.
      MEMORANDUM VEDRØRENDE ETABLERINGEN AF SEKRETARIATET FOR DET INTERNATIONALE PARTNERSKAB FOR SAMARBEJDE OM ENERGIEFFEKTIVITET HOS IEA
      (underskrift)
      Тогu ISHIDA
      Repræsentant for ministeriet for økonomi, handel og industri, Japan
      Dato: den 24. maj 2009.
      MEMORANDUM VEDRØRENDE ETABLERINGEN AF SEKRETARIATET FOR DET INTERNATIONALE PARTNERSKAB FOR SAMARBEJDE OM ENERGIEFFEKTIVITET HOS IEA
      (underskrift)
      Tae Hyun CHOI
      Repræsentant for ministeriet for vidensøkonomi, Korea
      Dato: den 24. maj 2009.
      MEMORANDUM VEDRØRENDE ETABLERINGEN AF SEKRETARIATET FOR DET INTERNATIONALE PARTNERSKAB FOR SAMARBEJDE OM ENERGIEFFEKTIVITET HOS IEA
      (underskrift)
      Aldo FLORES
      Repræsentant for energiministeriet, Mexico
      Dato: den 24. maj 2009.
      MEMORANDUM VEDRØRENDE ETABLERINGEN AF SEKRETARIATET FOR DET INTERNATIONALE PARTNERSKAB FOR SAMARBEJDE OM ENERGIEFFEKTIVITET HOS IEA
      (underskrift)
      Sergey MIKHAYLOV
      Repræsentant for energiministeriet, Den Russiske Føderation
      Dato: den 24. maj 2009.
      MEMORANDUM VEDRØRENDE ETABLERINGEN AF SEKRETARIATET FOR DET INTERNATIONALE PARTNERSKAB FOR SAMARBEJDE OM ENERGIEFFEKTIVITET HOS IEA
      (underskrift)
      Graham WHITE
      Repræsentant for ministeriet for energi og klimaændringer, Det Forenede Kongerige Storbritannien og Nordirland
      Dato: den 24. maj 2009.
      MEMORANDUM VEDRØRENDE ETABLERINGEN AF SEKRETARIATET FOR DET INTERNATIONALE PARTNERSKAB FOR SAMARBEJDE OM ENERGIEFFEKTIVITET HOS IEA
      (underskrift)
      David SANDALOW
      Repræsentant for USA's energiministerium
      Dato: den 24. maj 2009.